Wajik

Kuih Wajik ialah kuih ini boleh ditemui di negeri Asia Tenggara terutama Malaysia, Brunei, indonesia, Filipina dan selatan Thailand.

Ciri-ciri
Wajik merupakan sejenis pulut manis yang pada asasnya dimasak dengan santan dan nisan kelapa. Terdapat pelbagai cara penyediaan wajik, dan pelbagai perasa yang dicampurkan kepadanya. 

Diantara jenis penyediaan wajik yang paling biasa dilakukan adalah pulut yang digunakan itu dimasak sehingga lembut. Cara lain pula adalah pulut yang digunakan itu dimasak jelatah (separuh masak). Ini akan menghasilkan rasa berkerutup apabila dimakan. Bagaimanapun cara ini jarang dilakukan kerana tidak ramai yang gemarkan rasa berkerutup ini kerana menganggapnya agak keras.

Selain itu wajik juga boleh dicampurkan dengan durian sekiranya ia dihasilkan pada musim durian. Ia amat digemari ramai terutamanya mereka yang dari pantai timur. 

Wajik biasanya disediakan sepanjang masa, tetapi lebih meluas semasa musim perayaan. Bagaimanapun disebabkan rasanya yang agak manis, sesetengah orang tidak menggemarinya. 

Resepi
Bahan-bahan
 300 gm beras pulut 
 150 gm gula nisan 
 150 gm gula pasir 
 2 biji kelapa diparut 
 1 helai daun pandan 
 Secubit garam 
 Secubit kapur (dilarutkan dengan 1 sudu teh air) 

Cara Penyediaan:
Pulut direndam selama tiga jam sebelum di toskan. Kemudian pulut dikukus dalam kukusan selama 40 minit sebelum di sejukkan di dalam talam. Kelapa parut diperah patinya dengan kain jarang. 
Perah santan keduanya dengan empat cawan air. Masak gula nisan dengan satu cawan air. Manakala gula larut tapis. Secubit garam. Masak air gula merah bersama gula putih dan santan kedua. Masak sehingga air gula pekat dan berbenang, angkat dengan sudip. 
Masukkan pati santan. Ketika mendidih masukkan pulut. Kacau selama 1/2 jam lagi dengan api perlahan. Masukkan 1 sudu teh kapur. Kacau hingga sebati. Masukkan ke dalam talam yang dialas dengan daun pisang.

Rujukan 

wajik pulut kacau manis sedap mudah

Wajik
Wajik
Kategori:Kebudayaan Johor
Kategori:Kebudayaan Negeri Sembilan